cyanic-selkie/wikianc huggingface dataset:
Rijndael
Mix Column
Om 'n vermenigvuldiging van twee getalle uit te voer, soek ons beide getalle op in die L-tabel. Vervolgens word beide getalle by mekaar opgetel en word die 9de bis dat deur die optelling ontstaan kan weggegooi. Die oorblywende getal word in die E-tabel opgesoek.
Caulospongia plicata
Caulospongia plicata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Go Oiwa
Go Oiwa (gebore 23 Junie 1972) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Kurów
Kurów is 'n dorp met 2 826 inwoners in die woiwodskap Lublin in die suidooste van Pole. Dit is onder meer bekend as die geboortedorp van die voormalige Poolse staats president en generaal Wojciech Jaruzelski.
Christoffel I van Denemarke
Bewind
Die koning het tydens die grootste deel van sy bewind teen sy vyande geveg. Deur Abel se seun, Waldemar, toe te laat om die Hertog van Suid-Jutland te word, het hy ’n burgeroorlog voorkom, maar die teiken van sameswering en verraad geword. Christoffel het ook vasgesit met die nuwe Aartsbiskop van Lund, Jacob Erlandsen, wat nou verbind was met Abel se familie. Hy het geweier om belasting te betaal en kleinboere verbied om militêre diens te doen. Hy het die koning ook uit die kerk geban om te wys hy is onversetlik. Hy het verder geweier om Christoffel se seun as troonopvolger te erken en enige biskop wat hom as koning kroon, met die ban gedreig.
Vaneza Pitynski
Vaneza Pitynski (gebore 1 September 1988) is 'n Amerikaanse aktrise. Sy is bekend vir haar rolle in die rolprent True Friends (1998) en in die televisiereekse The Brothers Garcia (2000) en Fatherhood (2004).
1544
Die jaar 1544 was 'n skrikkeljaar wat volgens die Gregoriaanse kalender op 'n Saterdag begin het. Dit was die 44ste jaar van die 16de eeu n.C. In teenstelling met gewone jare het die jaar 366 dae en 'n 29 Februarie gehad.
Homokinetiese koppeling
By 'n agterwielaangedrewe motorvoertuig hoef die kardanas slegs 'n klein knikhoek te maak vanweë die vering van die agteras. Deurdat hierdie knikhoek klein is, kan hier met 'n eenvoudiger kardaniese koppeling volstaan word. Bowendien bevat 'n kardanas meestal twee kardankoppelinge, sodat die verlengde eerste en derde dele van die driedelige kardanas ewewydig is. Dít lewer ook 'n gelykmatige oorbrag. Sommige agterwielaangedrewe voertuie (met onafhanklike vering) het egter ook homokinetiese koppelinge in die agterasse.
2014 Australiese Grand Prix
Die 2014 Formule Een Australiese Grand Prix is op 16 Maart 2014 in Melbourne, Australië, gehou. Dit was die eerste wedren van die kampioenskapseisoen en is deur Nico Rosberg in sy Mercedes gewen.
Gonorree
Gonorree word versprei deur middel van seksuele kontak met 'n besmette persoon. Dit sluit orale, anale en vaginale seks in. Dit kan ook oorgedra word van 'n ma na 'n kind tydens geboorte. Diagnose word gemaak deur die toets van urien, die uretra in mans en die serviks in vroue. Dit word aanbeveel dat alle vroue jonger as 25 jaar wat seksueel aktief is jaarliks getoets moet word – sowel as diegene wat nuwe seksmaats het .Dieselfde aanbeveling is van toepassing op mans wat seks het met mans.
Tekens en simptome
Een geval in 'n man se leeftyd hou verband met die risiko om prostaatkanker te ontwikkel.
Verspreiding
Onder die kinders versprei die infeksie deur middel van ander metodes as seks, bv. deur besmette voorwerpe. Hierdie voorwerpe sluit in baddens, klere en handdoeke. Dit is egter baie ongewoon. Die bakterieë oorleef nie maklik buite die liggaam nie en sterf gewoonlik vinnig binne minute na ure.
Richard Branson
Branson het sy eerste suksesvolle sakeonderneming op die ouderdom van 16 begin toe hy 'n tydskrif genaamd Student gepubliseer het. Hy het toe later in 1970 'n posbestellingsonderneming tot stand gebring. In 1971 het hy begin met 'n kettingwinkel wat plate verkoop het. Met sy flambojante en mededingende styl het Branson die Virgin-handelsnaam vinnig laat groei in die 1980's – toe hy die lugredery Virgin Atlantic Airways gestig het en sy platemaatskappy, Virgin Records, verder uitgebrei het.
Johan van Ryssen
Dr. Johan Jansen van Ryssen (Reddersburg, 19 Oktober 1910 – 12 Augustus 1987) was tussen 1937 en 1977 leraar in ses gemeentes van die Gereformeerde Kerke in Suid-Afrika.
Camposanto Monumentale di Pisa
Die Campo Santo, ook bekend as Camposanto Monumentale ("monument-begraafplaas") of Camposanto Vecchio ("ou begraafplaas") is 'n historiese gebou aan die noordelike rand van die Piazza del Duomo (katedraalplein) in Pisa, Italië. Dit vorm deel van die Piazza del Duomo in Pisa, 'n wêrelderfenisterrein.
"Campo Santo" word letterlik vertaal word as "heilige veld". Die rede hiervoor is dat dit klaarblyklik rondom 'n skeepsvrag heilige grond vanuit Golgota gebou is wat in die 12de eeu na Pisa teruggebring is deur Ubaldo Lanfranchi (die destydse aartsbiskop van Pisa) wat aan die Derde Kruistog deelgeneem het. Volgens legende ontbind lyke wat in die grond begrawe is binne 24 uur. Die begraafplaas beslaan die ruïnes van die ou doopvont van die kerk van Santa Reparata, wat eens gestaan het waar die katedraal nou staan.
Gebou
Die buitenste muur bestaan uit 43 blinde boë. Daar is twee deure. Die een aan die regterkant word gekroon deur 'n Gotiese tabernakel. Dit bevat die Maagd Maria met Kind, omring deur vier heiliges. Die tabernakel dateer uit die tweede helfte van die 14de eeu en is gemaak deur 'n volgeling van Giovanni Pisano. Die regterkantse deur was die oorspronklike ingangsdeur. Die meeste grafte is onder die arkades, alhoewel 'n paar op die sentrale grasperk geleë is. Die binneste hof word omring deur uitgebreide ronde boë.
Bronne
<BR>
Soechoi Su-25
'n Mens kan die Su-25 op 'n Windows-rekenaar in die Lockon Flaming Cliffs vliegnabootser vlieg.
Spitskopdam
Dam
Die grondwal dateer uit 1975 en is na ernstige vloedskade in 1989 herbou. Aanvanklik was die bakmaat oor die 61 miljoen m³, maar tans is dit minder as 58 m³. Hierdie wal staan 16 m hoog bo die rivierbedding, is 900 m lank, het ‘n opvanggebied van 26 992 km² en ‘n wateroppervlakte van 25 km².
Ceratopsion aurantiacum
Die spons behoort tot die genus Ceratopsion en tot die familie Raspailiidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Mosie Suzman
Loopbaan
Dr. Suzman het meer as 25 jaar lank ’n privaat mediese praktyk bedryf tot sy formele aftrede in die ouderdom van 65. Daarna het hy nog naarstig oor sy vakgebiede nagelees en heelwat daaroor geskryf. ’n Konstante stroom gesaghebbende geskrifte oor ’n wye verskeidenheid mediese onderwerpe het uit sy pen verskyn. In vele opsigte was hy sy tyd vooruit en was hy altyd ’n vindingryke denker. Hy het die gebruik van betablokkeerders ontwikkel vir die behandeling van angs en hiperventilasie lank voor dié praktyk algemeen aanvaar is.
Duitse Keiserryk
Die volkeregtelike status van die huidige Federale Republiek Duitsland word deur sommige nasionalistiese bewegings soos die Reichsbürgerbewegung en ander politieke belangegroepe in twyfel getrek. Volgens 'n amptelike verklaring van die Federale Duitse regering, wat in Junie 2015 uitgereik is, is die Federale Republiek Duitsland volkeregtelik identies aan die Duitse Ryk van 1871, al het die regeringstelsel en staatsgebied sedertdien verskeie kere verander.
Ekonomie
'n Tweede basis vir die sukses op internasionale markte was die goed ontwikkelde Duitse onderwysstelsel waarin al vroeg belê is en waaruit snel groeiende sektore met nuwe tegnologieë soos die chemiese en elektriese bedrywe voordeel kon trek. Hier was die Duitse aandeel op die wêreldmark merkbaar hoër as dié van sy Britse en Franse mededingers. 'n Derde aspek was die goeie organisasievermoë van Duitse maatskappye en die doeltreffende bemarking van hul produkte op die wêreldmark.
Warren Tufts
Warren Tufts (12 Desember 1925 – 7 Junie 1982) was 'n Amerikaanse akteur. Hy was bekend vir sy rolle in die rolprent Calliope (1971) en in die televisiereekse Jonny Quest (1964), Captain Fathom (1965), en The ABC Saturday Superstar Movie (1972).
Tunguska-M1
Die Tunguska-stelsel bestaan uit 'n 30 mm-dubbellooplugafweerkanon plus 4 of 8 kortafstandmissiele. Die NAVO-gelyke is die Duitse Gepard lugafweerartillerie met die verskil dat die Gepard nie met enige missiele toegerus is nie.
Beskrywing
Die voertuigonderstel word ook gebruik deur die Buk-1M (NAVO: SA-11 Gadfly) en Tor-M1 (NAVO: SA-15). 'n Tunguska word deur 'n bevelvoerder, radarbediener, kanonier en drywer beman.
Ceratopsion axiferum
Die spons behoort tot die genus Ceratopsion en tot die familie Raspailiidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Argegonium
Die ooreenstemmende manlike orgaan word die helmknoppie genoem.
Windsorton
Geskiedenis
Die dorp is aanvanklik gestig as 'n sendingstasie genaamd Hebron. Nadat diamante egter in die omgewing ontdek is het prospekteerders dit toegestroom en die dorp het in 'n delwerskamp ontaard.
Musiekgroep
'n Musiekgroep wat boeremusiek speel staan bekend as 'n Boere-orkes. 'n Engelse of nuwerwetse musiekgroep word ook skalks 'n "bende" genoem.
Patrick Stewart
Patrick Stewart (gebore 13 Julie 1940) is 'n Engelse akteur, vervaardiger, en regisseur. Hy is bekend vir sy rolle in die rolprente Star Trek: First Contact (1996), Star Trek: Insurrection (1998), X-Men (2000), en Logan (2017).
Geelbekneushoringvoël
Vlug en roep
Die geelbekneushoringvoël vlieg kragtig. Dit wissel kort sweeftydperke af met sterk vlerkslae. Dit het nie die ondervlerkdekvere wat die lugvloei verhoog wanneer dit vlieg nie.
Erik VI van Denemarke
Regentskap
Een van die beskuldigdes, Stig Andersen Hvide, het ’n seerower aan die kus van Noorweë geword. Geen kusdorp of skip was vir ’n lang tyd veilig nie. Andersen se aktiwiteite was die begin van vier dekades van konflik en oorlog tussen die Nordiese koninkryke.
Vlag van Duitsland
Militêre vlae
Sedert die Duitse gewapende magte (Bundeswehr) ’n federale owerheid is, word die Bundesdienstflagge as Duitse oorlogsvlag op land gebruik. In 1956 is die Dienstflagge der Seestreitkräfte der Bundeswehr (“vlag van die Duitse Vloot”) goedgekeur: Die regeringsvlag eindig in ’n swaelstert.
Kleur
In vlagkunde word selde tussen goud en geel onderskei; in heraldiese opsig is albei or-kleure. Vir die Duitse vlag word hierdie onderskeiding getref: Die kleur wat in die vlag gebruik word, is goud, nie geel nie.
Renkum
Renkum is ’n dorp en munisipaliteit in die provinsie Gelderland in Nederland.
Vlag van Duitsland
Nazi-Duitsland en Tweede Wêreldoorlog (1933–1945)
Aan die einde van die Tweede Wêreldoorlog het die eerste wet wat deur die Geallieerde Beheerraad goedgekeur is, al die Nazi-simbole verwyder en al die betrokke wette herroep. Die besit van swastika-vlae is sedertdien in verskeie lande verbode, insluitende die invoer of vertoning daarvan, veral in Duitsland.
Felipe Turich
Felipe Turich (5 Desember 1898 – 9 Maart 1992) was 'n Amerikaanse akteur. Hy was bekend vir sy rolle in die rolprente Son of Billy the Kid (1949), The Lawless (1950), en Fuzz (1972), en in die televisiereeks The Immortal (1969).
Vlag van Duitsland
Verdeelde Duitsland (1949–1989)
In die konsepgrondwet van die sentrale ronde tafel vir die DDR, wat in die lente van 1990 aan die nuutverkose Volkskammer en die openbaar oorhandig is, is ook ’n swart-rooi-goue vlag, waar die ou nasionale wapen van die DDR deur die kenteken van die onafhanklike vredesbeweging Schwerter zu Pflugscharen (“Swaarde tot ploegskare”) vervang is, as die nasionale vlag van die DDR voorgestel. Maar met die Duitse hereniging het die vlae van die Federale Republiek ook in Oos-Duitsland geldigheid verkry.
Herenigde Duitsland (sedert 1989)
Na die val van die Berlynse Muur in November 1989 het baie Oos-Duitsers die wapen van hul vlae verwyder, soos dit Hongare tydens die Rewolusie van 1956 gedoen het en Roemene net later tydens die val van Nicolae Ceaușescu sou doen. Die wydverspreide daad van die verwydering van die wapen uit die Oos-Duitse vlag het die duidelike swart-rooi-goud-driekleur as simbool vir ’n verenigde en demokratiese Duitsland geïmpliseer. Op 3 Oktober 1990 het met die toetreding van die gebied van die Duitse Demokratiese Republiek tot die Federale Republiek Duitsland die swart-rooi-goud-driekleur die vlag van ’n herenigde Duitsland geword. In 1998 is die Bundesstiftung zur Aufarbeitung der SED-Diktatur (“Stigting vir die Hersiening van die SED-diktatorskap”) gestig. Die plig van hierdie organisasie wat direk verantwoordelik is aan die federale regering is om die gevolge van die voormalige Oos-Duitse regime te ondersoek. As kenteken gebruik die stigting ’n Oos-Duitse vlag met die Kommunistiese wapen uitgesny.
Deelstate van Duitsland
Sommige Wes-Duitse deelstate – meestal dié wat uit verskeie individuele lande saamgevoeg is, soos Nedersakse, Rynland-Palts en Saarland – het na die Tweede Wêreldoorlog ook swart-rooi-goud as hul kleure gekies, maar altyd in samewerking met die landswapen. Terwyl die vlae van Nedersakse en Saarland die Duitse kleure gebruik, is die kleure van Rynland-Palts van die landswapen ontleen. Daarom is die wapen van Rynland-Palts nie in die sentrum van die vlag nie, maar in die skildhoek. Interessant genoeg word die landsvlae van Nedersakse en Saarland in die twee deelstate se grondwette bepaal, terwyl Rynland-Palts se vlag deur ’n aparte wet gespesifiseer word. Ook die voormalige Duitse deelstaat Württemberg-Baden het met die grondwet van 28 November 1946 ’n swart-rooi-goue driekleur as sy vlag met die wapen in die middel goedgekeur. Op 25 April 1952 het Württemberg-Baden egter met Württemberg-Hohenzollern en Baden saamgesluit om die nuwe deelstaat Baden-Württemberg te vorm.
2017 Spaanse Grand Prix
Die 2017 Formule Een Spaanse Grand Prix is op 14 Mei 2017 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen gewees.
Suzuki Grand Vitara
Die Suzuki Grand Vitara is 'n kompakte SNV wat sedert 1999 deur die Japannese motorvervaardiger Suzuki vervaardig word.
Konstantinos Paparrigopoulos
Sy lewe
Met sy terugkeer na Griekeland is Paparrigopoulos aangestel in die Ministerium van Justisie, maar het hom in 1845 onttrek aangesien hy nog nie oor Griekse burgerskap beskik het nie. Hy is heraangestel as onderwyser toe hy sy Griekse burgerskap (as 'n "Gortyniaan") ontvang het. In 1851 word hy 'n professor in geskiedenis aan die Nasionale en Kapodistriaanse Universiteit van Athene.
Naby-infrarooispektroskopie
Naby-infrarooispektroskopie (NIR) of (NIRS) is 'n analitiese meettegniek wat lig in die naby-infrarooi-gebied (0,75–1,4 µm) van die elektromagnetiese spektrum gebruik.
Andries Pretorius-monumente
In Suid-Afrika is daar verskeie gedenktekens wat Andries Pretorius in herinnering roep.
Graaff-Reinet
Die Andries Pretorius-monument by Graaff-Reinet ter ere van Pretorius, Gerrit Maritz en die ander Voortrekkers uit daardie omgewing is op 27 November 1943 onthul. Die monument is deur Coert Steynberg uit graniet gebeeldhou, is ongeveer 5 m hoog en het aanvanklik langs die hoofpad na Middelburg gestaan. Om dit teen vandalisme te beskerm is dit in 2012 na net binne die grense van die Kamdeboo Nasionale Park verskuif. Op die basis van die monument staan:
Tiran
Etimologie
Die woord is uit Latyn, tyrannus, afgelei wat "onregmatige bewindhebber" beteken, en op sy beurt van die Grieks, τύραννος (d.i. tyrannos), afstam, d.w.s. "monarg, die regeerder van 'n polis"; die woord tyrannos het op sy beurt 'n voor-Griekse oorsprong.
Selfbesering
Selfbesering is die opsetlike, direkte besering van 'n persoon se eie liggaamsweefsel wat sonder selfmoordbedoelings gedoen word. Die term selfbesering word in die meer onlangse literatuur gebruik in 'n poging om 'n meer neutrale terminologie daar te stel. Die ouer literatuur verwys amper uitsluitlik na selfmutilasie.
Ontwikkelende wêreld
Doelbewuste selfbesering is algemeen in die ontwikkelende wêreld. Navorsing oor selfbesering in die ontwikkelende wêreld is steeds baie beperk, maar daar is 'n belangrike gevallestudie oor Sri Lanka gedoen, 'n land met 'n hoë voorkomssyfer van selfmoord en selfvergiftiging met landboukundige plaagdoders of natuurlike gifstowwe. Baie persone wat volgens 'n studie deur Eddleston et al.  vir opsetlike selfvergiftiging opgeneem is, was jonk en alhoewel slegs enkeles die begeerte uitgespreek het om te sterf, was sterftes redelik algemeen onder die jongmense in hierdie gevalle.
Gevangenes
Doelbewuste selfbesering is veral algemeen onder gevangenes. 'n Moontlike verklaring hiervoor is dat gevangenisse dikwels gewelddadige plekke is; gevangenes wat fisieke konfrontasies wil vermy, kan selfbesering op 'n misleidende wyse inspan, óf om ander gevangenes te oortuig dat hulle hoogs waansinnig en teen pyn bestand is óf om deur die gevangenisowerheid beskerm te word.
Lewermos
Voortplanting
Van bevrugting af het alle selle ŉ diploïede getal chromosome, met ander woorde twee keer soveel as die selle van die gametofietgenerasie, en die sigoot en wat daarop volg, staan daarom bekend as die sporofietgenerasie. By die vorming van sperm- en eierselle in die anteridia en argegonia vind meiose (seldeling) plaas, waar die chromosoomgetal gehalveer word. Dit is die begin van die gametofietgenerasie. Die helfte van die diploïede getal chromosome is bekend as die haploïede getal. Ongeslagtelike voortplanting kan ook voorkom deurdat broeiknoppe op die tallus vorm. In 'n stadium breek hierdie knoppe af, wat dan in nuwe plante van die gametofietgenerasie kan ontwikkel.
Gereformeerde kerk Middelburg, Kaap
Die stigting van die gemeente
duimnael|regs|210px|Ds. [[Dirk Postma, grondlegger van die Gereformeerde Kerk in Suid-Afrika en ook van die gemeente Middelburg, Kaap.]] duimnael|links|320px|Die opstal op die plaas Grootfontein waarop die gemeente gestig is. Die gebou staan vandag op die perseel van die Landboukollege Grootfontein. Die destydse eienaar, broer S.W. Vorster, het dit in 1867 herbou soos dit nou lyk nadat dit in 1827 opgerig is.
Die koster en voorsinger
Hierdie onmisbare persoon het destyds 'n heel belangrike rol in die kerklike lewe gespeel. Die koster was nie bloot verantwoordelik vir die versorging van die eiendomme van die kerk en vir die versorging en voorsiening van die nodige by die eredienste nie, maar in sy hoedanigheid as koster het hy ook die kerkraadsvergaderings bygewoon. Dit was sy verantwoordelikheid om toe te sien dat die leraar die deel van sy traktement wat uit hamels, meel en brandstof bestaan het, sou ontvang. Hy moes dan ook gedurig hieroor aan die kerkraad verslag doen. Om enige misverstand oor sy pligte te vermy is daar in 1877 'n deeglike diensooreenkoms met die koster aangegaan.
Ds. Postma se dienstyd
In 1891 het die sinode, te Rustenburg gehou, ds. Postma beroep as professor in die teologie aan die kweekskool van die kerk op Burgersdorp. Die moontlikheid dat die geliefde leraar die gemeente sou gou moontlik weer sou verlaat, was 'n groot skok, dog met vreugde het die gemeente die besluit van ds. Postma, dat hy die beroep nie opgevolg het nie, ontvang.
Ds. Postma vertrek na die Rand
In die naweek van 20 Augustus 1897 is hy deur ds. W.J. Snyman van Venterstad van die gemeente losgemaak. Gedurende die sewe jaar van sy bediening hier het ds. Postma veel gedoen en tot stand gebring. Dog hy kon die roepstem na die groot stad, waar hy manalleen die Gereformeerde lidmate oor 'n groot gebied sou gaan bearbei, nie ongehoorsaam wees nie. Sy arbeid op Middelburg was geseënd. Sy nagedagtenis leef nog in die harte van die ouer lidmate en hoewel omstandighede oënskynlik alles wat hy op die gebied van Christelik-Nasionale onderwys vir die dorp en distrik gedoen het, vernietig het, het hy in der waarheid ewigheidswerk gedoen wat mensehande nie kon vernietig nie.
Ds. Stephanus Postma bevestig
Die kerkraad is nog gedurig besig met die behartiging van die geestelike belange van die lidmate op Cradock, Graaff-Reinet, Worcester en Paarl. Gedurende die jaar 1898 is 'n ouderling spesiaal vir die wyk Cradock gekies en wat die bediening van die lidmate op Graaff-Reinet betref, sou dit nou ook makliker gaan nadat die spoorlyn tussen Middelburg en Graaff-Reinet in dieselfde jaar voltooi is.
Ds. Postma se opvolgers
duimnael|links|180px|Ds. [[J.G.H. van der Walt|Johannes Gerrit Hendrik van der Walt was Middelburg se leraar van 1903 tot 1939 en is hier oorlede in Februarie 1956.]]
Die Studiefonds
Die kerkraad besluit toe dat jaarliks verslag van die fonds saam met die finansiële verslae voor die kerkraad sal dien. Die laaste wat in die notuleboek gevind word, is dat die fonds op 31-12-1953 £420 sterk was. Die besluit wat gebore is uit die optrede van die aantal broeders op 1 Desember 1944 is 'n mooi en sterk besluit. Dit getuig van heldere insig. Die doel van die fonds is lofwaardig. Daar is reeds al etlike jong broeders en susters deur middel van hierdie fonds in staat gestel om hulle studie voort te sit. Tot op datum (1960) bestaan die fonds nog.
Ander sake
Die feit dat die gemeente in 1959 'n gemeentelike nuusbrief kry, spruit voort uit 'n besluit wat op 11 Januarie 1957 geneem is: “Die saak (van 'n kwartaalblad vir die Geref. Kerk Middelburg) word na die Finans. Komm. verwys vir aandag.”
Op 28 Februarie 1959 besluit die kerkraad om “die 100-jarige bestaan van die plaaslike Geref. Kerk feestelik te vier. Ook word besluit om 'n gedenkboek uit te gee.”
ETSV Weiche Flensburg
ETSV Weiche Flensburg is 'n sportklub uit Flensburg in die deelstaat Sleeswyk-Holstein in Duitsland. Behalwe sokker, het die klub ook onder meer afdelings vir judo, pluimbal, swem, gimnastiek, vlugbal en tafeltennis. Weiche is 'n stadsdeel van Flensburg.
'n Ware Verhaal (album)
' n Ware Verhaal is die debuutalbum van die musiekgroep Bittereinder.
Berillium
Gesondheidsuitwerking
Daar is geen studies om die gesondheidsuitwerking op kinders wat aan berillium blootgestel is, gedoen nie. Dit is waarskynlik dat die uitwerking soortgelyk sal wees as dié op volwassenes.
Grasse
Grasse is 'n stad in die Suid-Franse département Alpes-Maritimes, sowat 20 kilometer van die Côte d'Azur, met 52 000 inwoners (2009). Dit staan bekend as die hoofstad van die Franse reukwaterbedryf.
Ekonomie
Die blommeplantasies, wat vroeër kenmerkend van Grasse en sy omgewing was, het nou skaars geword, aangesien die bloeisels meesal uit lande soos Marokko, Bulgarye, Indië of Turkye ingevoer word. Die plantekstrakte word naas reukwater ook vir kosmetika, afwasmiddels, waspoeier en geurstowwe in die voedselbedryf gebruik. Die reukwaterbedryf van Grasse skep tans werkgeleenthede vir 4 000 mense.
Hindoemitologie
Hindoemitologie is ’n groot versameling mitiese vertellings in Hindoeïsme wat in Sanskrit geskrifte soos die Mahabharata en Ramayana, antieke Tamil geskrifte soos die Sangam-letterkunde en Periya Puranam, asook ander streekletterkunde van Suid-Asië opgeteken is. As sulks is dit ’n onderafdeling van hoofstroom- Indiese en Nepalese kultuur.
Shiva
Shiva word in Shaivisme beskou as die oppergod, die bron en doel van alles. Die Pashupata, Shaiva Siddhanta en sommige ander sektes beskou hom as gelyk aan, of selfs groter as, die Absolute (Brahman). Shiva se persoonlikheid is teenstrydig, want hy kan ’n morele en paternalistiese god wees, of ’n god van die buitestanders, dié wat buite die Brahmaniese hoofstroom staan. Hy word op verskeie maniere aanbid.
Mindere devatas
Benewens Vishnu, Shiva en Durga word baie ander devatas (devas of gode) aanbid. Brahma het in die laat Vediese tydperk in die Aranyaka-en Upanishad-geskrifte belangrik geword. In die Brahmanas is hy met Prajapati verbind en het hy hom eindelik as die skeppergod vervang. Sy skeppings is egter later as herskeppings beskou. Dit was Shiva, Vishnu of Devi wat die oorspronklike skepper van die heelal is. Brahma is net die huidige skepper (of herskepper).
Onder die devi's is Lakshmi, die vrou van Vishnu, die godin van goeie geluk en wêreldlike seëninge. Sarasvati, die vrou van Brahma, is die beskermvrou van die kunste, musiek en letterkunde.
Metafoor
Voorbeelde:
Wolga
Die Wolga (Russies: Волга) is die langste rivier in Europa. Dit vloei deur die Europese deel van Rusland en word wyd beskou as die land se nasionale rivier. Van die twintig grootste stede in Rusland is elf in die Wolga se stroomgebied geleë – ook die hoofstad Moskou. Van die wêreld se grootste opvangsdamme is aan die rivier.
Name
Die antieke en moderne Mordwiense naam vir die rivier, Raf (Рав), kom skynbaar van die antieke Skitiese naam Rha, wat glo verwant is aan die antieke Avestiese en Sanskrit-name Rañha en Rasah vir ’n mitiese rivier wat veronderstel was om om die aarde te vloei. Sommige mense glo die naam vir die Russe self is afgelei van Rasah/Rosah, die Irannese naam van die Wolga. Hierdie Irannese woorde het almal te doen met “dou”, “vloeistof” en “nattigheid”.
Beskrywing
Die Wolga is die langste rivier in Europa. Dit behoort tot die geslote kom van die Kaspiese See. Dit ontspring in die Waldai-heuwels noordwes van Moskou en suidoos van Sint Petersburg. Dan vloei dit oos verby die Sterzj-meer, Twer, Doebna, Ribinsk, Jaroslawl, Nizjni Nowgorod en Kazan. Daarna draai dit suid en vloei verby Oeljanofsk, Toljatti, Samara, Saratof en Wolgograd tot in die Kaspiese See onder Astrachan.
Ludwig Wittgenstein
Ludwig Josef Johann Wittgenstein (26 April 1889 – 29 April 1951) was 'n Oostenrykse filosoof wat hoofsaaklik in logika, die filosofie van wiskunde, die geestesfilosofie en die taalfilosofie gewerk het. Hy het aansienlike invloed op die 20ste eeuse filosofie gehad, veral in die analitiese stroming, waarin hy as een van die groot geeste beskou word.
Cardiff Blues
Kleure
In 2006 het Cardiff Blues hul tuisdrag verander en het hulle weg beweeg van die swart naas die blou; dit is geïnterpreteer as ’n skuif weg van die ou identiteit van Cardiff RVK.
Veenmos
Bewaring
Die grootste gevaar vir die voortbestaan van sphagnummosmoerasse is die opsetlike drooglegging daarvan om meer landbougrond te verskaf.
1561
Die jaar 1561 was 'n gewone jaar wat volgens die Gregoriaanse kalender op 'n Sondag begin het. Dit was die 61ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Motorsport
Nie-jaag motorsport
In teenstelling met wedrenne bestaan daar verskeie items waar die bestuurder se vaardighede eerder as spoed belangrik is. Voorbeelde hiervan is die beoordeling van deelnemers wat op 4x4 hindernisbane bestuur, asook gymkanas. Laasgenoemde benodig goeie vaardighede om 'n motor tussen nou paaltjies te parkeer, s-draaie deur 'n hindernisbaan te vleg, of op 'n seepgladde toetsbaan (en: skidpan) te bestuur.
Randwijk
Randwijk is ’n dorp in die munisipaliteit Overbetuwe in die provinsie Gelderland in Nederland.
Bob Uecker
Bob Uecker (gebore 26 Januarie 1935) is 'n Amerikaanse akteur. Hy is bekend vir sy rolle in die rolprente Major League (1989), Major League II (1994), en Homeward Bound II: Lost in San Francisco (1996), en in die televisiereeks Mr. Belvedere (1985).
Tockus
Spesies
Spesies wat aan die genus gehoort:
Karel Landman Monument
Ontstaan
Die gedagte aan so ’n monument het by meneer GDJ Aucamp ontstaan. Hy het op 2 September 1938 die vraag geopper of die Eeufees van die Groot Trek nie ook plaaslik herdenk moet word nie, onder meer deur die oprigting van ’n gedenkteken in die distrik Alexandria. Daardie distrik het immers as wyk Olifantshoek van Uitenhage die grootste trekgeselskap opgelewer, dié onder Karel Landman. Meneer JA Scheepers het die terrein vir die monument geskenk. Die gedagte was eers om ’n ruwe steen op ’n geskikte voetstuk op te rig. Gerhard Moerdijk, die argitek, is in dié verband genader, en nadat hy die terrein besoek het, het hy gemeen dat ’n reuse-granietklip op ’n paslike voetstuk onprakties sou wees. Hy het ’n groot, hol aardbol van beton, met ’n ossewa oor ’n kaart van Suid-Afrika voorgestel. Dié finale ontwerp is in Mei 1939 ontvang en goedgekeur.
Die hoogtepunt van die fees was toe die 77-jarige mevrou CJ Scheepers, ’n dogter van Christiaan, die jongste broer van die Trekleier, Karel Landman, en moeder van die skenker van die terrein, die hoeksteen gelê het met ’n silwertroffel wat deur die feeskomitee geskenk is.
1564
Die jaar 1564 was 'n skrikkeljaar wat volgens die Gregoriaanse kalender op 'n Woensdag begin het. Dit was die 64ste jaar van die 16de eeu n.C. In teenstelling met gewone jare het die jaar 366 dae en 'n 29 Februarie gehad.
Selmar Schönland
Dr. Selmar Schönland (15 Augustus 1860 in Frankenhausen, Duitsland - 22 April 1940 in Grahamstad) was 'n Suid-Afrikaanse botanis van Joods-Duitse afkoms.
Die standaard skrywer afkorting Schönland word gebruik om Selmar Schönland as die skrywer aan te dui wanneer 'n botaniese naam gebruik word.
Pous Adeodatus
Biografie
Pous Adeodatus is 'n Benediktynse monnik van die Sint Erasmusklooster in Celio by Rome. Hy is in Rome gebore, die seun van Jovinian. Op 11 April 672 volg hy Pous Vitalianus op en regeer tot sy dood op 17 Junie 676. Hy word opgevolg deur Pous Donus. Hy was bekend vir sy vrygewigheid vir die armes en die pelgrims.
LOL (Internet slang)
Die Afrikaanse ekwivalent wat dikwels gesien word is LMGA, wat staan vir "lag my gat af".
Slang internetowy
Berlin AK 07
Berlin Ankaraspor Kulübü 07 is 'n Duitse sokkerklub uit Berlyn. Die klub is gestig as Berlin Athletik Klub en is tans 'n multi-kulturele Duits-Turkse vereniging met bande met professionele sokker in Turkye.
Kadmiumjodied
Struktuur
Die 4H-kristalstruktuur van kadmiumjodied is gelaag en dit is die argetipe van die strukturbericht-klassifikasie se C6-struktuur. Daar is talle verbindings en minerale wat hierdie kadiumjodiedstruktuur het. Gewoonlik het hulle groot polariseerbare anione soos swawel, seleen, broom, jodium ensomeer. Die gelaagde C6-struktuur kan van die heksagonale digpakking afgelei word deur die oktaëderholtes in die een laag met metaalatome te vul en die volgende laag leeg te laat. Die elektriese polarisasie wat die gevolg is van die teenwoordigheid van katione aan die een kant van die anioonlaag en die ontbreek daarvan aan die ander kant, help om die struktuur te stabiliseer. Stowwe met kleiner ione soos oksiede of fluoriede vorm gewoonlik strukture waar katione aan altwee kante teenwoordig is en daardeur nie gelaagd is nie, omdat hierdie kleiner ione moeiliker is om te polariseer. (Hulle het minder elektroneskille en is 'harder'.)
Bereiding
Kadmiumjodied kan berei word deur die toevoeging van die kadmiummetaal, of sy oksied, hidroksied of karbonaat by hidrojoodsuur. Die verbinding kan ook berei word deur verhitting van kadmium met jodium.
Steers
Steers is 'n kitskosrestaurantkonsessie wat sy oorsprong in Suid-Afrika het. Dit verkoop hoofsaaklik vlamgebraaide biefburgers, hoenderburgers en braairibbetjies saam met gaskoeldranke, slaptjips en ander kossoorte.
Australiese herdershond
Soos alle werksrasse, het hierdie honde heelwat energie en dryfkrag en benodig gewoonlik 'n werk om te doen. Aussies blink gereeld uit in hondesporte soos honderatsheid ( agility), vliegbal ( flyball) en honde-frisbee. Hulle is ook baie suksesvol as soek-en-red-honde, ramphonde, snuffelhonde, gidshonde, dienshonde en terapiehonde.
Vierkante meter
Vierkante meter of kwadraatmeter (simbool m²) is 'n SI eenheid vir oppervlak. Dit word gedefinieer as die oppervlakte van 'n vierkant met sye wat elk een meter lank is. Dit is 'n afgeleide SI-eenheid, en is gelyk aan:
Ceratopsion rugosum
Die spons behoort tot die genus Ceratopsion en tot die familie Raspailiidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Kenneth Utt
Kenneth Utt (13 Julie 1921 – 19 Januarie 1994) was 'n Amerikaanse vervaardiger en akteur. Hy was bekend vir sy rolle in die rolprente Midnight Cowboy (1969), The French Connection (1971), The Silence of the Lambs (1991), en The Manchurian Candidate (2004).
Rhodes-universiteit
Rhodes-universiteit is 'n tersiëre instelling in Grahamstad in die Oos-Kaap met 7 645 studente in 2013, van wie 5 329 voorgraads en 2 273 nagraads was. Dié universiteit het sy unieke karakter te danke aan 'n kombinasie van verskeie faktore – geskiedkundig, geografies, kultureel en argitektonies. Opeenvolgende geslagte Rhodes-studente het, danksy hulle onafhanklike denke, 'n invloed ver buite verhouding tot hulle klein getalle gehad op suidelike Afrika sowel as die wêreld.
Montgomery Clift
Clift is tydens sy loopbaan vier keer vir ’n Oscar benoem: drie vir beste akteur en een vir beste manlike byspeler.
Loopbaan
Die ateljee het Clift voor die uitreiking van die prent in 1949 as ’n sekssimbool bemark. Hy was gewild onder vroue, wat kwaai briewe vir De Havilland geskryf het omdat haar karakter Clift s’n verwerp in die laaste toneel. Clift was ongelukkig oor sy vertoning en het die première vroeg verlaat. Sy volgende prent was The Big Lift. Hoewel hy weer lof vir sy toneelspel gekry het, het die prent by die loket misluk.
Rhodes-universiteit
Uitbreiding
Baker en Kendall, die argiteksfirma wat deur sir Herbert Baker gestig is, het die kompetisie in 1910 gewen wat die raad uitgeskryf het vir die ontwerp van nuwe geboue. Geboue is mettertyd bygevoeg om in Rhodes se behoeftes te voorsien. Rhodes het in 1918 'n lidkollege van die nuwe Universiteit van Suid-Afrika geword. Die Groot Depressie was 'n baie moeilike tyd vir Rhodes, maar teen 1933 het die universiteitskollege se sake beter begin lyk. Studente het hulle land goed gedien in albei wêreldoorloë. In die Eerste Wêreldoorlog het 47 gesneuwel en in die Tweede Wêreldoorlog 70. Hulle word jaarliks gedenk op Stigtersdag, 12 September, met 'n seremonie voor die Groot Saal by die standbeeld van die krygsman.
Keerpunt
Toe die toekoms van die Universiteit van Suid-Afrika in 1947 hersien moes word, het Rhodes gekies om 'n volwaardige, onafhanklike universiteit te word. Rhodes sou egter £150 000 se kapitaal nodig hê. Geen oortollige fondse was beskikbaar nie, aangesien die kollege op daardie kritieke oomblik in sy geskiedenis reeds £561 015 oortrokke was. Net toe dit wou lyk of die universiteit weens sy skuldlas sou ondergaan, het die vennote in 'n plaaslike drukkery 'n aansienlike bedrag geld geskenk. Dit wou voorkom asof hulle vrygewigheid 'n waterskeiding was. Die regering en die plaaslike stadsraad het hulp aangebied en 'n versekeringsmaatskappy het die kollege £200 000 teen 'n gunstige rentekoers geleen. Toe die privaat mosie vir die stigting van die universiteit in April 1949 in die parlement aanvaar is, is 'n fondsinsameling van stapel laat loop. Oorweldigende reaksie van maatskappye en privaat individue het gou £100 000 byeengebring met ondernemings van 'n verdere £50 000 en 'n belofte deur die regering om die skenkings een-tot-een te ewenaar. Die universiteit het sy amptelik beslag gekry op 10 Maart 1951. Die eerste kanselier was sir Basil Schonland, seun van Selmar Schönland, die eerste visekanselier dr. Thomas Alty.
Toestand van materie
BEK is die teenoorgestelde van 'n plasma. Dit word gevorm wanneer 'n stof tot die absolute nulpunt (0 Kelvin of –273.15°C) afgekoel word. As die nulpunt benader word, val die atome van die stof almal in dieselfde kwantumfisiese fase, waar hulle een groot superatoom vorm. Iets soortgelyks gebeur ook in die lig van 'n laser. Hierdie toestand kan slegs in die laboratorium verkry word, en sover bekend kom dit nêrens in die natuur voor nie.
Natividad Vacío
Natividad Vacío (8 September 1912 – 30 Mei 1996) was 'n Amerikaanse akteur. Hy was bekend vir sy rolle in die rolprente The Hitch-Hiker (1953), The Magnificent Seven (1960), The Pink Jungle (1968), en The Man with Two Brains (1983).
Nederduits
Middelnederduits
Met die ekonomiese agteruitgang van die Hanse het ook Middelnederduits sy taalkundige invloed geleidelik verloor. Belangrike Nederduitse leenwoorde in die huidige Hoogduitse standaardtaal sluit regsterme soos echt ("eg"), Gerücht ("gerug") en Pranger ("skandpaal, kaak"), handelsterme soos Stapel en ook die woord fett ("vet"), wat die oorspronklike Hoogduitse feist verdring het, in.
Heerewaarden
Heerewaarden is ’n dorp in die munisipaliteit Maasdriel in die provinsie Gelderland in Nederland.
1567
Die jaar 1567 was 'n gewone jaar wat volgens die Gregoriaanse kalender op 'n Sondag begin het. Dit was die 67ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Sydney Tamiia Poitier
Sydney Tamiia Poitier (gebore 15 November 1973) is 'n Amerikaanse aktrise en vervaardiger. Sy is bekend vir haar rolle in die rolprente True Crime (1999), Nine Lives (2005), Death Proof (2007), en Grindhouse (2007).
Cerbaris curvispiculifer
Cerbaris curvispiculifer is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Smaragtablet
En soos wat alle dinge geskep is deur die oordenking van eenheid en die bemiddeling van eenheid, so verrys alle dinge deur die aanpassing van hierdie eenheid.
Gottfried Franz
Lewe en werk
Gottfried Heinrich Franz is op 30 September 1896 op die sendingstasie Mphome, in die Haenertsberge in die omgewing van Houtbosdorp in Noord-Transvaal, gebore. Sy pa is eerwaarde Carl Heinrich Robert Franz, ’n sendeling van die Berlynse Sendinggenootskap en afkomstig van Adelsdorf, naby Breslau in Silesië in Duitsland. Sy ma is Helene Magdalene Elizabeth Schultz, ’n opgeleide verpleegster afkomstig van Eitkunen aan die Duits-Poolse grens. Hy is die tweede van agt kinders in die gesin. Sy ouer broer, Johannes, kry van die swartmense die naam Mamabolo en as jonger broer word hy Sekoala genoem, wat beteken die jonger broer van Mamabolo. Toe hy twee jaar oud is, word sy pa in 1898 na Blaauwberg verplaas, waar hulle bly tot 1908. Sy pa is ’n begaafde taalkundige wat baie tyd spandeer om die taal en gewoontes van die mense onder wie hy sendingwerk doen, te leer. Gottfried word groot onder die swart volke by wie sy pa sendingwerk en sy ma verpleging doen en naas Duits is Sotho sy tweede taal op hierdie stadium, terwyl hy ook baie van die swart mense se gewoontes aanleer. Die swart mense noem hom Tshwene (bobbejaan). In 1908 rig mevrou Franz ’n hospitaal vir die plaaslike inwoners op die plaas Bochem in, sowat twintig myl van Blaauwberg, wat bekend raak as die Helene Franz Hospitaal. Eerwaarde Franz rig in 1914 met behulp van die regering ’n inrigting vir melaatses in op Bochem.
Trompettersdrift
Trompettersdrift is een van die oudste oorgange in die Groot-Visrivier en was deel van die hoofpad van Grahamstad na Oos-Londen. Dit lê 27 km van die mond van die rivier, 41 km oos van Grahamstad op die pad na Peddie en 'n paar km stroomop van die brug oor die rivier op die N2-nasionale pad. Die drif dra die naam van die Khoikhoi-kaptein Hans Trompetter wat sy kraal in die omgewing gehad het.
Alfred Nobel
Alfred Bernhard Nobel (geb. 21 Oktober 1833 in Stockholm, Swede – † 10 Desember, 1896, Sanremo, Italië) was 'n Sweedse chemikus, ingenieur, uitvinder, wapenvervaardiger en die uitvinder van dinamiet. Hy was die eienaar van Bofors, wat hy van ’n produsent van hoofsaaklik yster en staal tot 'n vername wapenvervaardiger uitgebou het. In sy testament het hy bepaal dat sy beduidende fortuin gebruik moes word om die Nobelpryse tot stand te bring. Die sintetiese element nobelium is ook na hom genoem.
Bergpas
Van die bekendste bergpasse in Suid-Afrika is:
Rudy Vallée
Rudy Vallée (28 Julie 1901 – 3 Julie 1986) was 'n Amerikaanse akteur. Hy was bekend vir sy rolle in die rolprente Gold Diggers in Paris (1938), The Palm Beach Story (1942), How to Succeed in Business Without Really Trying (1967), en Bonnie and Clyde (1967).
Edmund Hillary
Jeug
Edmund Hillary is op 20 Julie 1919 in Auckland gebore as die seun van Percival Augustus Hillary en Gertrude Hillary (née Clark). Sy grootouers was in die middel van die 19de eeu setlaars aan die noordelike Wairoa-rivier nadat hulle uit Yorkshire in Engeland geëmigreer het. Hillary het by die Auckland Grammar School skoolgegaan; sy busrit skool toe en terug was saam meer as vier uur en hy het dié tyd gebruik om te lees. Aangaande hy groter geword het was hy steeds kleiner as sy klasmaats en baie skaam; gevolglik het hy sy toevlug tot boeke geneem en gedroom van 'n lewe wat met avontuur gevul is.
Everest-ekspedisie van 1953
Die roete na Everest is deur die Chinees-beheerde Tibet gesluit en Nepal het slegs een ekspedisie per jaar toegelaat. 'n Switserse ekspedisie (waaraan Tenzing Norgay ook deelgeneem het) het probeer om die piek in 1952 te bereik, maar moes as gevolg van slegte weer op 'n hoogte van 260 m vanaf die piek omdraai. Tydens 'n 1952-toer in die Alpe het Hillary uitgevind dat hy en sy vriend George Lowe genooi is vir die goedgekeurde 1953- Britse probeerslag; hy het die uitnodiging onmiddellik aangeneem.
Die nuus van die suksesvolle ekspedisie het Brittanje op die dag van Elizabeth II se kroning bereik. Die groep was verbaas oor die internasionale toejuiging wat hulle ontvang het met hulle aankoms in Katmandoe, die hoofstad van Nepal.
Openbare erkenning
Om die 50ste herdenking van die eerste suksesvolle klim van Everest te vier, het die Nepalese regering ere-burgerskap aan Hillary toegeken tydens 'n spesiale gouejubileum-viering in Katmandoe. Hy was die eerste buitelander wat dié eer te beurt geval het.
'n Standbeeld van 2,3 m van sir Hillary is in 2003 in die dorpie by Aoraki (ook bekend as Berg Cook) opgerig.
Gustav Preller
Anglo-Boereoorlog
Slegs vier maande voor die einde van die oorlog word hy saam met sy hele eenheid naby Ermelo gevang en as krygsgevangene na Indië gestuur. In die kampe daar neem hy deel aan toneelaktiwiteite om die tyd te verwyl. Hy keer in Augustus 1902 eers weer uit Indië terug na die land, waar hy vind dat sy woning in Sunnyside in Pretoria verniel is en deur die owerhede as kantore ingeruim is. Sy besittings is vernietig en sy vrou was op daardie stadium as verpleegster werksaam by die konsentrasiekamp op Irene. Sy ou departement is van Pretoria na Johannesburg verskuif en hy gaan soontoe om sy ou posisie terug te vra, maar die nuwe hoof weier omdat hy kwansuis ses maande voor die vredesluiting daarvoor aansoek moes gedoen het.
Kampvegter vir Afrikaans
Preller was 'n voorstander van die gebruik van die imperfektum in Afrikaans. Preller was nie bereid om Afrikaans te skryf as hy nié van die imperfektum gebruik kon maak nie. Eugène Marais was ook 'n voorstander van die gebruik van die imperfektum asook Nicolaas Johannes Brümmer, Totius, die digter Jan F.E. Celliers, die skrywer Jochem van Bruggen, ens.
Preller blyk nou ook gekant te wees teen die Afrikaanse Bybelvertaling, die Afrikaanse Woordeboek en die erkenning van Afrikaans as amptelike taal. Hy skryf op 26 November 1926 in Ons Vaderland: "Wat ons self betref het ons... ons nog nooit kon warmmaak oor die vertaling van onse Bybel in Afrikaans nie; en wel omdat ons dit sowel as die verheffing, tot offisiële landstaal, in die grond verkeerd beskou, d.w.s. teen die belange van onse taal. Vir ons Afrikaanse taal sou dit na ons beskeie oordeel 'n seën gewees het as ons die Bybel nog 'n halwe eeu lang in die mooie hoog-Hollands kon gelees het. Aan die anderkant gaan ons deur die vertaling Afrikaans vaslê in 'n spelling wat in allerlei opsigte ongeskik, rudimentêr en gewestelik is, d.w.s. nie algemeen nie, en 'n vormleer daarvoor yk wat die taal lelik stram en stroef moet maak". Preller skryf verder: "Dieselfde kan gesê word van die erkenning van Afrikaans as offisiële taal, waardeur dit in dieselfde onstuitbare skoolmeesterlike keurslyf gewring word; en ook van die groot Afrikaanse Woordeboek, waaraan tans hard gewerk word, wat eweneens bereken is om aan die taal 'n strakke en onbuigsame gedaante te gee lang vóordat 't deur die praktiese gebruik sy beslag ontvang het."
Preller het nie meer invloed gehad op die evolusie van Afrikaans nie. Hy skryf dat hy nie meer daarvan oortuig is dat 'n skryftaal die spreektaal moet volg nie. Dit gebeur volgens Preller ook nie by enige van die groot wêreldtale nie, waarom dan in Afrikaans?
Letterkundige werk
Preller neem 'n leidende rol in die Tweede Afrikaanse Taalbeweging. In antwoord op Jan Hofmeyr se artikel Is’t ons ernst? oor die taalkwessie (waarmee Hofmeyr die handhawing van Nederlands bedoel het) in De Volkstem in 1905, skryf Preller in vyftien opeenvolgende uitgawes van hierdie blad (vanaf 19 April 1905 tot 14 Junie 1905) artikels onder die opskrif Laat ‘t ons toch ernst wezen!, waarin hy voorbrand maak vir Afrikaans. Hierdie artikels verwek baie opspraak en lei tot die stigting van die Afrikaanse Taalgenootskap op 13 Desember 1905 in Pretoria, met Preller een van die bestuurslede en dr. N. Hoogenhout, seun van C.P. Hoogenhout, as die voorsitter. Die artikels word later in pamfletvorm uitgegee en versprei en kan beskou word as die manifes van die Tweede Taalbeweging.
MySQL
MySQL AB is in 2008 deur SUN Microsystems gekoop. In 2010 koop Oracle op hulle beurt vir SUN Microsystems uit.
Svend Kornbeck
Svend Kornbeck (3 Julie 1869 – 30 Oktober 1933) was 'n Deense akteur. Hy was bekend vir sy rolle in die rolprente The Steel King's Last Wish (1913), A Trip to Mars (1918), Vor fælles Ven (1921), en The Saga of Gösta Berling (1924).
Andronikos IV Palaiologos
Lewe
Toe Johannes V in 1369 na Italië reis om die pous te ontmoet, het hy Andronikos as regent in Konstantinopel aangestel, terwyl sy jonger seun Manuel II Palaiologos in beheer van Thessaloniki was.
Nissan
Nissan Motors verkoop sy motorprodukte onder die Nissan, Infiniti, Datsun en NISMO handelsmerke.
Slag van Cuito Cuanavale
Die Suid-Afrikaanse reaksie
Die Suid-Afrikaanse regering het 'n strategiese belang daarin gehad om te verseker dat UNITA in beheer bly van die streke aangrensend aan Suidwes-Afrika om te verseker dat die Angolees-goedgesinde SWAPO-guerrillas nie 'n afspringplek verkry vanwaar hulle aanvalle in Suidwes-Afrika kon loods nie.
Mads Koudal
Mads Koudal (gebore 22 Januarie 1977) is 'n Deense akteur, skrywer, en vervaardiger. Hy is bekend vir sy rolle in die rolprent ConnectieCuts: Hundr Gangr (2016) en in die televisiereekse Dolans Gun-Show (2012) en Half Past Original (2012).
Robert A. Heinlein
Biografie
Sy eerste huwelik met Eleanor Curry van Kansas City, in 1929, duur net 'n jaar. Sy tweede huwelik met Leslyn Mcdonald duur vanaf 1932 tot 1947.
Giora Epstein
Giora "Hawkeye" Epstein (Hebreeus: גיורא אפשטיין‎) (gebore 20 Mei 1938 in Negba) is 'n afgetrede generaal van die Israeliese Lugmag wat volgens beskikbare inligting meer straalvliegtuie neergeskiet het as enige ander vlieënier in die Arabies-Israeliese konflikte.
Latere loopbaan en aftrede
Na die Jom Kippoeroorlog, ontvang Epstein die Medal of Ideal, een van Israel se hoogste militêre eerbewyse. Hy was later die bevelvoeder van Mirage- en Kfir-eskaders. Epstein het missies in die F-16 gevlieg tot sy 60ste verjaarsdag. Na sy aftrede by die Israeliese Lugmag het hy as vlieënier vir die El-Al Lugdiens gewerk.
Hoeveelheidslys
Skep van ’n hoeveelheidslys
Daar is hoofsaaklik twee vorme van hoeveelheidslyste, te wete die Elementêre Hoeveelheidslys en Handelsrekeninge.
Portugal
Suid-Portugal
Algarve is Portugal se mees suidelike streek. Hierdie kusgebied het 'n belangrike internasionale toeristebestemming geword, wat met rotsagtige kuslandskappe en lang sandstrande spog. Die belangrikste stede is Portalegre, Évora, Beja, Faro en Lagos. Die belangrikste rivier in Algarve is die Rio Guadiana, wat gedeeltelik ook die grens met Spanje vorm. Die flora in die gebied, veral vetplante (sukkulente), is goed by hitte en droogtes aangepas.